Diari Oficial de la Generalitat Valenciana


Sumari del DOGV 8801, del 29-04-2020 (2020/3055)

Notificació de la sentència de judici verbal número 623/2017.
-------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3055


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència de judici verbal número 623/2017. [2020/3055]  
Ignacio José Sánchez Ros, lletrat de l'Administració de justícia del Jutjat de Primera Instància núm. 4 de Cartagena, pel present edicte anuncie que en el present procediment seguit a instàncies d'Allianz, SA, contra Joaquín Muñoz Cortes, s'ha dictat sentència, que diu literalment:  
  
En nom de S. M. el rei Felip VI  
  
Sentència  
A la ciutat de Cartagena, 9 de juliol de 2019  
Vistos per Raúl Sánchez Conesa, magistrat jutge del Jutjat de Primera Instància núm. 4 de Cartagena i el seu partit judicial, les actuacions de judici verbal 623/17 seguits a instàncies d'Allianz Seguros i Reaseguros, SA, contra Joaquín Muñoz Cortes; i que versa el litigi sobre reclamació de quantitat, ha sigut dictada en nom de S. M. el Rei, sentència sobre la base dels següents:  
  
Antecedents de fet  
Primer. Pel procurador personat en actuacions, en la representació que ostenta, es va presentar demanda de judici verbal contra la demandada, en reclamació de 1.785,08 euros, com a conseqüència d'incompliment de contracte d'assegurament de vehicle, en haver respost l'entitat asseguradora de danys causats pel demandat amb el vehicle assegurat.  
  
Segon. La demandada va ser declarada en rebel·lia processal per no comparéixer en forma, malgrat la citació legal.  
Examinades, admeses i practicades les pertinents i útils, van quedar les actuacions pendents de sentència.  
  
Fonaments jurídics  
Primer. En les presents actuacions, la part actora exerceix una acció de reclamació de quantitat com a conseqüència d'incompliment de contracte d'assegurament de vehicle. Interessa l'actora, per tant, que es dicte sentència per part d'aquest jutjat per la qual es condemne la demandada a pagar la quantitat de 1.785,08 euros, més interessos legals i costes.  
La part demandada ha declinat l'oportunitat d'exercir el seu dret de defensa al no comparéixer en les actuacions.  
Segon. Doncs bé, l'article 15 de la Llei de contracte d'assegurança, en la redacció vigent en la data dels fets disposava:  
«Si per culpa del prenedor la primera prima no ha sigut pagada, o la prima única no ho ha sigut al seu venciment, l'assegurador té dret a resoldre el contracte o a exigir el pagament de la prima deguda en via executiva amb base en la pòlissa. Excepte pacte en contra, si la prima no ha sigut pagada abans que es produïsca el sinistre, l'assegurador quedarà alliberat de la seua obligació. La Sentència TS (Sala 1) de 10 setembre 2015, rec. 544/2013, fixa com a doctrina de la sala, als efectes previstos en l'article 15.1 de la Llei de contracte d'assegurança, en cas d'impagament de la primera prima o prima única, en una pòlissa d'assegurança obligatòria de responsabilitat civil en la circulació de vehicles de motor, la següent: «Perquè la companyia asseguradora quede alliberada de l'obligació d'indemnitzar el perjudicat en el contracte d'assegurança obligatori de responsabilitat civil en la circulació de vehicles de motor per impagament de la primera prima o prima única per culpa del prenedor, és necessari que acredite haver dirigit al prenedor de l'assegurança un correu certificat amb justificant de recepció o per qualsevol altre mitjà admés en dret que permeta tindre constància de la recepció, pel qual es notifique la resolució del contracte.».  
En cas de falta de pagament d'una de les primes següents, la cobertura de l'assegurador queda suspesa un mes després del dia del venciment. Si l'assegurador no reclama el pagament dins dels sis mesos següents al venciment de la prima, s'entendrà que el contracte queda extingit. En qualsevol cas, l'assegurador, quan el contracte estiga en suspens, només podrà exigir el pagament de la prima del període en curs.  
Si el contracte no haguera sigut resolt o extingit d'acord amb els paràgrafs anteriors, la cobertura torna a tindre efecte al cap de vint-i-quatre hores del dia en què el prenedor va pagar la seua prima.»  
En el supòsit d'actuacions, la demandant acredita la realitat de l'assegurament concertat, així com la frustració de la seua vigència davant de l'impagament de la prima única; així mateix, prova la realitat del sinistre patit per l'assegurat, així com la indemnització assumida i abonada al perjudicat, aspectes no controvertits pel demandat, que no ha contestat les reclamacions efectuades per l'actora.  
Per això, ha de ser estimada íntegrament la demanda formulada i, per tant, ser condemnada la part demandada al pagament de la suma de 1.785,08 euros.  
Tercer. En matèria de costes, l'article 394.1 de la Llei d'enjudiciament civil disposa: «En els processos declaratius, les costes de la primera instància s'imposaran a la part que haja vist rebutjades totes les seues pretensions, llevat que el tribunal aprecie i raone que el cas presentava seriosos dubtes de fet o de dret.»  
Per això, la demandada haurà de fer front al pagament de les costes processals causades en aquest procediment.  
Vistos els articles esmentats i altres de general i pertinent aplicació, entre aquests els articles 1088 i següents, tots del Codi Civil, en virtut de l'autoritat que em confereix la Constitució de la nació espanyola,  
  
  
Dispositiva  
Estime íntegrament la demanda presentada pel procurador personat, en la representació que ostenta, i condemne Joaquín Muñoz Cortes a pagar la quantitat de mil set-cents huitanta-cinc euros amb huit cèntims (1.785,08 ?), més interessos legals des d'interposició de demanda.  
  
Pertoca, així mateix, la condemna en costes de la part demandada.  
Incloeu la present dispositiva en el llibre de sentències.  
Notifiqueu aquesta resolució a les parts i feu-los saber que és ferma.  
  
Aquesta és la meua sentència, que jutjarà definitivament en aquesta instància, i acorde, mane i signe.  
Publicació. Donada, llegida i publicada ha sigut l'anterior sentència pel magistrat jutge que la subscriu, i es troba en el dia de la data, amb la meua assistència, celebrant audiència pública. En done fe.  
I atés que es troba aquest demandat, Joaquín Muñoz Cortes, en parador ignorat, s'expedeix aquest edicte a fi que li servisca de notificació en deguda forma.  
  
Cartagena, 15 de juliol de 2015.- El lletrat de l'Administració de justícia: Ignacio José Sánchez Ros.